open-index/open-wikipedia-markdown huggingface dataset:
ఎస్.ఎ. రామదాస్

**ఎస్. అశ్వత్ నారాయణ రావు, రామదాస్** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కృష్ణరాజ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై  డి.వి. సదానంద గౌడ మంత్రివర్గంలో వైద్య విద్య సహాయ మంత్రిగా పని చేశాడు.
## రాజకీయ జీవితం
ఎస్.ఎ. రామదాస్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 కర్ణాటక శాసనసభ ఎన్నికలలో కృష్ణరాజ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి ఎం. వేదంత హెమ్మిగేపై 9,363 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.కె. సోమశేఖర్ పై 9,752 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

ఎస్.ఎ. రామదాస్ 2004 కర్ణాటక శాసనసభ ఎన్నికలలో కృష్ణరాజ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.కె. సోమశేఖర్ చేతిలో 3,394 ఓట్ల తేడాతో ఓడిపోయాడు. ఆయన 2008 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం.కె. సోమశేఖర్ పై 19,422 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికై మే 2008లో ముఖ్యమంత్రి బి.ఎస్. యడ్యూరప్పకు పార్లమెంటరీ కార్యదర్శిగా నియమితులయ్యాడు. ఎస్.ఎ. రామదాస్ 2010లో యడ్యూరప్ప మంత్రివర్గంలో వైద్య విద్య శాఖ సహాయ మంత్రిగా, ఆ తరువాత డి.వి. సదానంద గౌడ మంత్రివర్గంలో వైద్య విద్య శాఖ సహాయ మంత్రిగా పని చేశాడు. ఆయన 2008 నుండి 2013 వరకు మైసూర్ జిల్లాకు జిల్లా ఇన్‌ఛార్జ్ మంత్రిగా ఉన్నాడు.  

ఎస్.ఎ. రామదాస్ 2013 కర్ణాటక శాసనసభ ఎన్నికలలో కృష్ణరాజ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎం.కె. సోమశేఖర్ చేతిలో 6,065 ఓట్ల తేడాతో ఓడిపోయాడు. ఆయన 2018 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎం.కె. సోమశేఖర్ పై 26,347 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.  

ఎస్.ఎ. రామదాస్ కు 2023 కర్ణాటక శాసనసభ ఎన్నికలలో కృష్ణరాజ శాసనసభ నియోజకవర్గం నుండి బీజేపీ టికెట్ దక్కలేదు. 

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2018 కర్ణాటక శాసనసభ్యులు
వర్గం:2008 కర్ణాటక శాసనసభ్యులు
ప్రేమా చౌదరి

**ప్రేమా చౌదరి** (జననం 1945) బీహార్ కు చెందిన భారతీయ రాజకీయవేత్త. ఆమె వైశాలి జిల్లా షెడ్యూల్డ్ కులానికి కేటాయించిన పటేపూర్ అసెంబ్లీ నియోజకవర్గం నుండి బీహార్ శాసనసభకు మూడుసార్లు ఎన్నికైన సభ్యురాలు. ఆమె చివరిసారిగా 2015 బీహార్ శాసనసభ ఎన్నికల్లో రాష్ట్రీయ జనతాదళ్ తరపున గెలిచింది.

## ప్రారంభ జీవితం
ఆమె బీహార్ వైశాలి జిల్లాలోని పటేపూర్ కు చెందినది. ఆమె డొమన్ మహతోని వివాహం చేసుకుంది. ఆమె 1988లో భగల్పూర్ విశ్వవిద్యాలయానికి అనుబంధంగా ఉన్న కళాశాలలో గ్రాడ్యుయేషన్ పూర్తి చేసింది.

## కెరీర్
ప్రేమా చౌదరి మొదటిసారిగా 2000 బీహార్ శాసనసభ ఎన్నికల్లో రాష్ట్రీయ జనతా దళ్ కు ప్రాతినిధ్యం వహిస్తూ పటేపూర్ అసెంబ్లీ నియోజకవర్గం నుండి ఎమ్మెల్యేగా గెలిచింది. ఆమె 60,572 ఓట్లు పొంది, తన సమీప ప్రత్యర్థి జనతాదళ్ (యునైటెడ్) కు చెందిన మహేంద్ర బైతాను 12,115 ఓట్ల తేడాతో ఓడించింది. ఫిబ్రవరి 2005 బీహార్ శాసనసభ ఎన్నికలలో ఆమె బైతా చేతిలో ఓడిపోయింది. కానీ ఆమె అక్టోబరు 2005 బీహార్ శాసనసభ ఎన్నికలలో ఈ సారి జెడి (యు) కి చెందిన బైతా ను ఓడించి తిరిగి సీటు దక్కించుకుంది. మళ్లీ ఆమె 2010 ఎన్నికలలో అదే ప్రత్యర్థి చేతిలో ఓడిపోయి 2015 బీహార్ శాసనసభ ఎన్నికల్లో మూడవసారి విజయం సాధించింది.

పార్టీ వ్యతిరేక కార్యకలాపాలకు పాల్పడిందనే ఆరోపణలపై ఆమెను ఆర్జెడి ఆరేళ్ల పాటు బహిష్కరించింది. ఆ తరువాత, 2020 ఆగస్టు 17న, ఆమె జనతా దళ్ (యునైటెడ్ నేషన్స్) లో చేరింది. కానీ 2020 అసెంబ్లీ ఎన్నికలకు, ఆమెకు టికెట్ నిరాకరించబడింది. సెప్టెంబరు 2021లో, ఆమె పార్టీలో సరైన గుర్తింపు లేదని ఆరోపిస్తూ జెడి (యు) ను విడిచిపెట్టింది.
## మూలాలు

వర్గం:1945 జననాలు
వర్గం:జీవిస్తున్న ప్రజలు
అస్మిత నీలమేగం

**అస్మిత నీలమేగం**, చెన్నైకి చెందిన భారతీయ చలనచిత్ర నటి, మోడల్ , మేకప్ ఆర్టిస్ట్. ఆమె ప్రధానంగా తమిళ చిత్ర పరిశ్రమలో పనిచేస్తుంది.

## కెరీర్
అస్మిత నీలమేగం 13 సంవత్సరాల వయస్సులో ఏషియానెట్ "సిలోన్ సలోన్" అనే తమిళ హాస్య కార్యక్రమంతో కెరీర్ ప్రారంభించింది, దీనికి ఆమె వ్యాఖ్యాతగా వ్యవహరించింది. ఆమె నాలుగు చిత్రాలలో ప్రధాన పాత్ర పోషించింది. ఆమె పోథిస్, శ్రీ కుమారన్ తంగ మాలిగై, ఆవిన్.. మరికొన్ని ప్రకటనలలో చేసింది.

తను మీడియా కెరీర్ లో విజయం సాధించినప్పటికీ, నటన, మోడలింగ్ కాదని 22 సంవత్సరాల తరువాత, ఆమె మేకప్ ను ఎంచుకుంది. ముంబైకి చెందిన మేకప్ ఆర్టిస్ట్ వద్ద ఆమె అధికారికంగా శిక్షణ పొందింది.

ఆమె పూర్తి స్థాయి అకాడమీని 2018లో చెన్నైలోని సాలిగ్రామంలో స్థాపించింది. దీని ద్వారా సుమారు 12 వేలకు పైగా విద్యార్థులు మేకప్ లో శిక్షణ పూర్తిచేసారు.
## ఫిల్మోగ్రఫీ

## అవార్డులు

* వాల్ ఆఫ్ ఫేమ్, 2022 ద్వారా సంవత్సరపు ఉత్తమ మేకప్ ఆర్టిస్ట్.

## మూలాలు

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
ఆడెపు రజనీకాంత్

**ఆడెపు రజనీకాంత్** తెలంగాణ రాష్ట్రం, ఓదెల మండలం పెద్దపల్లి జిల్లా మడక గ్రామానికి చెందిన సూక్ష్మ కళ చిత్రకారుడు.  జయశంకర్ భూపాలపల్లి జిల్లా కాటారం మండల కేంద్రంలోని  గిరిజన సంక్షేమ గురుకుల కళాశాలలో ప్రభుత్వ చిత్రకళ ఉపాధ్యాయుడిగా విధులు నిర్వహిస్తున్నాడు.  

## జననం

* జానమ్మ - లక్ష్మీ నారాయణ దంపతులకు నాల్గవ సంతానం  ఆడెపు రజనీకాంత్ 16 ఏప్రిల్ 1985 సంవత్సరంలో తెలంగాణ రాష్ట్రం, ఓదెల మండలం పెద్దపల్లి జిల్లా మడక  గ్రామంలో జన్మించాడు.

## ప్రారంభం
ఆడెపు రజనీకాంత్ నల్లబల్ల పై రాయడానికి మాత్రమే ఉపయోగించే సుద్దముక్కలపై  అగ్గిపుల్లలు, కోడి గుడ్లు, డొల్లలు సబ్బులు, పెన్సిల్ మొనలు, కొవ్వొత్తులు, క్యారెట్, బంగాళదుంప, చాకెట్లు, చైనా మట్టితో వివిద రూపాలు అందమైన ఆకృతులతో శిల్పాలను చెక్కడం  సృజనాత్మకతతో కళాఖండాలను రూపకల్పన చేయడం విద్యాభ్యాసం నుండే ప్రారంభించాడు.

## విద్యాభ్యాసం
హైదరాబాద్ , దిల్‍సుఖ్‍నగర్ యందు ఎం.  యస్సీ,.( భౌతిక శాస్త్రం) పూర్తి చేసుకున్న తర్వాత   బి.ఎడ్ హుజురాబాద్  , టిటిసి డ్రాయింగ్, వరంగల్ జిల్లాలో శిక్షణ పొంది, పీజీ డిప్లొమా ఇన్ యోగ ను తమిళనాడు రాష్ట్రంలో అభ్యసించాడు.

## చిత్రలేఖనంలో ప్రావీణ్యం
చిన్నతనం నుండే సుద్దముక్కలపై వివిధ రకాలైన సూక్ష్మ కళాఖండాలు సృష్టించడంలో ఓనమాలు నేర్చుకున్నాడు. ఇప్పటి వరకు సుమారుగా 500 రకాల సుద్దముక్క శిల్పాలు  వివిధ ఆకృతులతో  చెక్కి  ప్రపంచ రికార్డులలో చోటు దక్కించారు.  భాగ్యనగరానికి (ప్రతీకగా నిలిచిన చార్ మినార్ ను సుమారు 1.5 సెంటీ మీటర్ల ఎత్తులో శాంతికి ప్రతి  చిహ్నాంగా పిలువబడే గౌతమ బుద్ధుడు ప్రతిమను పెన్సిల్  సెంటీమీటర్ ఎత్తుతో, ప్రేమకు  సజీవ సాక్ష్యంమైన ఆగ్రాలోని తాజ్ మాహల్, స్వప్తస్వరాల వీణ, సర్వ మానవులు కొలిచే ఆంజనేయస్వామి, ఏసుక్రీస్తు శిలా రూపంను రెండు  సెంటీమీటర్ లతో రూపకల్పన చేశాడు , అలాగే తెలంగాణ తల్లి విగ్రహ రూపం ను 4.5 cm ఎత్తులో మూడుగంటల వ్యవధి లో తయారు చేస్తూ తెలంగాణ అమరవీరుల స్తూపాన్ని క్యారెట్ పై కళాఖండంగా రూపొందించాడు . రెండు బియ్యపు గింజలపై జాతీయగీతం, జనగణమన ఆంగ్ల అక్షరాలతో , సుద్ద ముక్కపై  జాతీయ జెండా  రూపొందించాడు. ఎలాంటి మైక్రోస్కోపు అవసరం లేకుండా చదవవచ్చు ,చూడవచ్చు . మడక గ్రామపంచాయతీ గోడలకు తన అభిరుచికి అనుగుణంగా సర్పంచ్ మ్యాడగోని  భాగ్యమమ్మ   కొమురయ్య ప్రోత్సాహంతో  బొమ్మలు గీసి అందంగా తీర్చిదిద్దాడు .

## పురస్కారాలు
1.కళారత్న పురస్కారం 

2. గ్రామీణ కళాజ్యోతి పురస్కారం

3.ఉత్తమ ఉపాధ్యాయుడు పురస్కారం 

4. ఉత్తమ చిత్రకళాకారుడు

## రికార్డులు
1.రిపబ్లిక్ ఇండియా బుక్,

2.బుక్ ఆఫ్ స్టేట్ రికార్డు,

3.తెలంగాణ బుక్ ఆఫ్ రికార్డు, 

4.తెలుగు బుక్ ఆఫ్ రికార్డు.     ,

## మూలాలు

వర్గం:తెలంగాణ చిత్రకారులు
అరుణా దేవి

**అరుణా దేవి** బీహార్ లోని భారతీయ జనతా పార్టీకి చెందిన భారతీయ రాజకీయ నాయకురాలు. ఆమె బీహార్ శాసనసభ సభ్యురాలు, నవాదా జిల్లాలోని వారిసలిగంజ్ శాసనసభ నియోజకవర్గంనకు ప్రాతినిధ్యం వహిస్తున్నది. 2000 బీహార్ శాసనసభ ఎన్నికలలో స్వతంత్ర అభ్యర్థిగా తొలిసారిగా బీహార్ శాసనసభకు సభ్యురాలిగా ఎన్నికయింది. ఆమె ఫిబ్రవరి 2005లో లోక్ జనశక్తి పార్టీ అభ్యర్థిగా రెండోసారి విజయం సాధించింది. ఆ తరువాత, ఆమె భారత జాతీయ కాంగ్రెస్ పార్టీలో చేరి, అక్టోబరు 2005, 2010 ఎన్నికలలో కాంగ్రెస్ అభ్యర్థిగా పోటీ చేసింది, కాని జనతా దళ్ (యునైటెడ్)కు చెందిన ప్రదీప్ మహతో చేతిలో ఓడిపోయింది. ఆ తర్వాత, ఆమె 2015లో భారతీయ జనతా పార్టీలో చేరి, 2015లో, అలాగే 2020లలో విజయం సాధించింది.

## ఇవి కూడా చూడండి
* వివేక్ ఠాకూర్
* భారతీయ జనతా పార్టీ
## మూలాలు

వర్గం:1976 జననాలు
వర్గం:జీవిస్తున్న ప్రజలు
నందితా చౌదరి

**నందితా చౌదరి** ఒక భారతీయ రాజకీయవేత్త. ఆమె తృణమూల్ కాంగ్రెస్ సభ్యురాలిగా హౌరా దక్షిణ్ శాసనసభ నియోజకవర్గం నుండి పశ్చిమ బెంగాల్ శాసనసభ ఎన్నికయింది.

## ఇవి కూడా చూడండి
* హౌరా దక్షిణ్ శాసనసభ నియోజకవర్గం
* పశ్చిమ బెంగాల్ శాసనసభ

మూలాలు

వర్గం:జీవిస్తున్న ప్రజలు
ఎం. సత్యనారాయణ

**ఎం. సత్యనారాయణ**  కర్ణాటక రాష్ట్రానికి చెందిన రాజకీయ నాయకుడు. ఆయన 2008 శాసనసభ ఎన్నికలలో చాముండేశ్వరి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
ఎం. సత్యనారాయణ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో చేరి వివిధ హోదాల్లో పని చేసి 2008 కర్ణాటక శాసనసభ ఎన్నికలలో చాముండేశ్వరి శాసనసభ నియోజకవర్గం నుండి ఐఎన్‌సీ  అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి  సి.ఎన్. మంజెగౌడపై 14,299 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2013 శాసనసభ ఎన్నికలలో ఐఎన్‌సీ  అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి జి.టి. దేవెగౌడ చేతిలో 7103 ఓట్ల తేడాతో ఓడిపోయాడు.

## మరణం
ఎం. సత్యనారాయణ వయసు సంబంధిత వ్యాధులతో బాధపడుతూ 2019 జూన్ 6న గుంగ్రాల్ చత్రలోని తన నివాసంలో మరణించాడు. ఆయనకు భార్య లక్ష్మి, కుమారులు అరుణ్‌కుమార్, జగదీష్, కుమార్తె ఎస్ సునీత ఉన్నారు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2008 కర్ణాటక శాసనసభ్యులు 
వర్గం:భారత జాతీయ కాంగ్రెస్ నాయకులు
అంటోనివ్కా రైల్వే వంతెన

**ఆంటోనివ్కా రైల్వే బ్రిడ్జ్** () దక్షిణ ఉక్రెయిన్‌లోని ఖేర్సన్ ఒబ్లాస్ట్‌లోని డ్నీపర్‌పై ఉన్న సింగిల్-ట్రాక్ రైల్వే వంతెన. ఇది డ్నీపర్‌కు ఇరువైపులా ఉక్రెయిన్‌లోని రైలు నెట్‌వర్క్‌లను అనుసంధానించింది. ఖేర్సన్-కెర్చ్ రైల్వే లైన్ వంతెన మీదుగా వెళ్ళింది. నవంబర్ 2022లో రష్యన్ దళాలు వెనక్కి తగ్గిన తర్వాత వంతెన ధ్వంసమైంది.

## భౌగోళిక స్థానం
ఈ వంతెన నదికి 43.5 కిలోమీటరు దూరంలో ఇన్హులెట్స్, డ్నీపర్ సంగమం దగ్గర, ఖెర్సన్‌లోని ఆంటోనివ్కా పట్టణ స్థావరానికి తూర్పున ఆరు కిలోమీటర్ల దూరంలో ఉంది, దాని పేరు మీద దీనికి ఆ పేరు పెట్టారు.

## చరిత్ర
వంతెన నిర్మాణం 1939లో ప్రారంభమైంది, కానీ జర్మన్-సోవియట్ యుద్ధం ప్రారంభంతో మొదటి స్తంభాలను ఏర్పాటు చేసిన తర్వాత అంతరాయం కలిగింది. జర్మన్లు దిగువన కొంత దూరంలో ఒక రైల్వే వంతెనను నిర్మించారు, అది యుద్ధ సమయంలో ధ్వంసమైంది.

దాదాపు ఒక కిలోమీటరు పొడవైన వ్యూహాత్మక వంతెనను నిర్మించడానికి నీటి అడ్డంకులను అధిగమించడంలో సుపరిచితమైన రైల్వే ఇంజనీరింగ్ రెజిమెంట్‌ను 1949లో నియమించారు. రైల్వే వంతెన 1954 డిసెంబర్ 12న ప్రారంభించబడింది.

2022లో ఉక్రెయిన్‌పై రష్యా దాడి ప్రారంభమైన సమయంలో, పశ్చిమ దిశగా వెళ్లే రష్యన్ దళాలకు ఈ వంతెన వ్యూహాత్మకంగా ముఖ్యమైనదిగా మారింది. యుద్ధం ప్రారంభ రోజుల్లో ఈ వంతెన రష్యన్ చేతుల్లోకి వెళ్లిన తర్వాత, 2022 వేసవిలో ఉక్రేనియన్ వైమానిక దాడుల ద్వారా దానిని దాటడానికి వీలు లేకుండా చేశారు. నవంబర్ 2022లో డ్నీపర్ కుడి ఒడ్డు నుండి రష్యన్ దళాల ఉపసంహరణ సమయంలో వంతెన పూర్తిగా ధ్వంసమైంది, అలాగే సమీపంలోని ఆంటోనివ్కా రోడ్ వంతెన కూడా ధ్వంసమైంది.

## ఇది కూడ చూడు
* ఆంటోనివ్కా రోడ్ వంతెన
* డ్నీపర్ నది దాటే ప్రదేశాల జాబితా

## మూలాలు

వర్గం:Coordinates on Wikidata
కాల్యా

కాల్యా (హీబ్రూః Кальиоьа) అనేది వెస్టు బ్యాంకు కిబ్బుట్జు ఏర్పాటు చేయబడిన ఒక ఇజ్రాయెలు స్థావరం.  ఇది మొదట 1929లో స్థాపించబడింది, కానీ 1948లో జోర్డానియన్లచే ఆక్రమించబడి నాశనం చేయబడింది, తరువాత దీనిని ఆరు రోజుల యుద్ధం తర్వాత 1968లో పునర్నిర్మించారు. మృత సముద్రం  ఉత్తర ఒడ్డున, సముద్ర మట్టానికి 360 మీటర్ల దిగువన ఉన్న ఇది, మెగిలోటు ప్రాంతీయ మండలి పరిధిలోకి వస్తుంది. 

అంతర్జాతీయ సమాజం వెస్టు బ్యాంక్లోని ఇజ్రాయెలు స్థావరాలను అంతర్జాతీయ చట్టం ప్రకారం చట్టవిరుద్ధం భావిస్తుంది, అయితే ఇజ్రాయెలు ప్రభుత్వం దీనిని వ్యతిరేకిస్తుంది. 

## మూలాలు

## బాహ్య లంకెలు

* Official website
వోలోడిమిర్ జబోలోత్నీ (వాస్తుశిల్పి)

**వోలోడిమిర్ హ్నాటోవిచ్ జాబోలోట్నీ** (; ఆగస్టు 13, 1898 - ఆగస్టు 3, 1962) సోవియట్, ఉక్రేనియన్ వాస్తుశిల్పి, ఉక్రెయిన్ అకాడమీ ఆఫ్ ఆర్కిటెక్చర్ స్థాపకుడు, వర్ఖోవ్నా రాడా భవనం, ప్రభుత్వ ప్యాలెస్ (ఖార్కివ్) రూపకర్త.

## జీవిత చరిత్ర
జాబోలోట్నీ ఆగస్టు 13 [O.S. ఆగస్టు 1] 1898న పోల్టావా గవర్నరేట్‌లోని కరణ్ (తరువాత ట్రూబైలివ్కాగా పేరు మార్చబడింది) గ్రామంలోని ఒక హస్తకళాకారుల కుటుంబంలో జన్మించాడు, ఇది నేడు పెరియాస్లావ్ నగరంలో భాగం. 1919లో రష్యన్ అంతర్యుద్ధం సమయంలో అతను స్థానిక ఉన్నత పాఠశాలను పూర్తి చేశాడు. 1921–27లో, జాబోలోట్నీ నేషనల్ అకాడమీ ఆఫ్ విజువల్ ఆర్ట్స్ అండ్ ఆర్కిటెక్చర్‌ను ఆర్కిటెక్ట్-ఆర్టిస్ట్‌గా చదివి విజయవంతంగా పూర్తి చేశాడు, ఇది తరువాత అనేక పరివర్తనల ద్వారా వెళ్ళింది, కీవ్ ఆర్ట్స్ ఇన్‌స్టిట్యూట్‌గా పిలువబడింది, ఉక్రేనియన్ అకాడమీ ఆఫ్ ఆర్ట్స్ (1917) వారసుడు. ఆ సమయానికి ఉక్రెయిన్ పూర్తిగా సోవియట్ యూనియన్లో ఉక్రేనియన్ SSRగా విలీనం చేయబడింది (1922 నుండి). ఈ సంస్థలో, అతని బోధకుడు ప్రముఖ రష్యన్ ఆర్కిటెక్ట్ పావెల్ అలియోషిన్. 1925లో సృష్టించబడిన అసోసియేషన్ ఆఫ్ రివల్యూషనరీ ఆర్టిస్ట్స్ ఆఫ్ ఉక్రెయిన్, అసోసియేషన్ ఆఫ్ మోడరన్ ఆర్కిటెక్ట్స్‌లో జాబోలోట్నీ కూడా సభ్యుడు. తన విద్యార్థి సంవత్సరాల్లో, అతను రోస్టోవ్ ఆన్ డాన్ (1925)లోని ప్యాలెస్ ఆఫ్ కల్చర్, కీవ్ ఫిల్మ్ స్టూడియోస్ (1926)లో డిజైన్ కోసం పోటీలలో పాల్గొన్నాడు.

కీవ్ ఆర్ట్స్ ఇన్స్టిట్యూట్ పూర్తి చేసిన తర్వాత, జాబోలోట్నీ ఇన్స్టిట్యూట్‌లో బోధకుడిగా, కీవ్ ఇంజనీర్ కన్స్ట్రక్షన్ ఇన్స్టిట్యూట్‌లో (నేడు కీవ్ నేషనల్ యూనివర్శిటీ ఆఫ్ కన్స్ట్రక్షన్ అండ్ ఆర్కిటెక్చర్ ) పనిచేశారు. 1929-33లో అతను ఒలెక్సాండర్ వెర్బిట్స్కీకి సహాయకుడిగా కీవ్-పసాజిర్స్కీ రైల్వే స్టేషన్ ప్రాజెక్ట్ డిజైన్‌పై పనిచేశాడు. అతని మొదటి రచనలలో ఉక్రేనియన్ SSR ప్రభుత్వ భవనం ( ఖార్కివ్, 1927), రెసిడెన్షియల్ మాసిఫ్ "ప్రోమిన్" (ఖార్కివ్, 1928) ఉన్నాయి. 1930ల ప్రారంభంలో, జాబోలోట్నీ DIPROMIST (ఉక్రేనియన్ స్టేట్ సైన్స్ రీసెర్చ్ ఇన్స్టిట్యూట్ ఆఫ్ సిటీ ప్లానింగ్) ముఖ్య వాస్తుశిల్పి. ఆ సమయంలో (1930) అతను ఒడెస్సా ఒబ్లాస్ట్‌లోని కొమింటెర్నివ్స్కే కోసం ఒక నగర ప్రాజెక్టును సృష్టించాడు. దానితో పాటు, జాబోలోట్నీ కామియన్స్కేలో డ్నిప్రో మెటలర్జికల్ కంబైన్ ప్యాలెస్ ఆఫ్ కల్చర్, విన్నిట్సియాలో ప్రాంతీయ వినియోగదారుల సంఘం భవనాన్ని కూడా సృష్టించాడు.

రాజధాని ఖార్కివ్ నుండి కీవ్కు బదిలీ చేయబడిన తర్వాత, జాబోలోట్నీ కీవ్లో కొత్త ప్రభుత్వ కేంద్రాన్ని ఏర్పాటు చేయడంలో (1935) పాల్గొన్నాడు. 1935–36లో, కీవ్ ఇంజనీర్ కన్స్ట్రక్షన్ ఇన్స్టిట్యూట్ నుండి తన విద్యార్థులతో కలిసి, అతను కీవ్లోని పయనీర్ పార్క్‌లో అనేక పెవిలియన్‌లను అలాగే చెర్వోనోఆర్మిస్కా, ట్రియోఖ్స్వ్యాటిటెల్స్కా వీధుల్లో ఒక పప్పెట్ థియేటర్, ఒక సినిమా, రెండు బహుళ అంతస్తుల భవనాలను నిర్మించాడు. అతని అత్యుత్తమ సృష్టి వెర్ఖోవ్నా రాడా భవనం, దీనికి అతను ఉక్రెయిన్ సుప్రీం కౌన్సిల్ ప్రెసిడియం నుండి గౌరవ డిప్లొమా, 5,000 రూబిళ్లు బహుమతిని అందుకున్నాడు.

## మూలాలు


## బాహ్య లింకులు

* వోలోడిమిర్ జాబోలోట్నీ: ఆర్కిటెక్ట్, శాస్త్రవేత్త, బోధకుడు
* వోలోడిమిర్ జబోలోట్నీ 110వ పుట్టినరోజు వార్షికోత్సవానికి
* కీవ్ ఎన్‌సైక్లోపీడియాలో సమాచారం 
* Volodymyr Zabolotny యొక్క ఫోటోలు
* జాబోలోట్నీ రీడింగ్స్
* హ్రాచోవా, ఎల్. ''ఆర్కిటెక్ట్ విహెచ్ జాబోలోట్నీ'' . కీవ్, 1967.
వర్గం:1962 మరణాలు
వర్గం:1898 జననాలు
పవిత్ర లక్ష్మి

**పవిత్ర లక్ష్మి** తమిళ, మలయాళ భాషా చిత్రాలలో కనిపించిన భారతీయ నటి. తమిళ చిత్రం *[[ఓకే బంగారం|ఓ కాదల్ కన్మణి]]* (2015)లో అరంగేట్రం చేసిన తరువాత ఆమె కుక్కు విత్ కోమలి (2021) షోలో కనిపించడం ద్వారా కెరీర్ లో ఎదిగింది. నాయి శేఖర్ (2022), *ఉల్లాసం* (2022) వంటి చిత్రాలలోనూ ఆమె నటించింది.

## కెరీర్
పవిత్ర లక్ష్మి మొదటిసారి మణిరత్నం *[[ఓకే బంగారం|ఓ కాదల్ కన్మణి]]* (2015)లో దుల్కర్ సల్మాన్ ప్రధాన పాత్రకు సహోద్యోగిగా ఒక చిన్న పాత్రలో కనిపించింది. ఆమె మోడల్ గానూ పనిచేయడం కొనసాగించింది, ముఖ్యంగా మిస్ మద్రాస్ 2015, క్వీన్ ఆఫ్ ఇండియా 2016 పోటీలలో టైటిల్స్ గెలుచుకుంది. 2021లో, ఆమె ప్రముఖ వంటల కార్యక్రమం కుక్కు విత్ కోమలిలో కనిపించింది.

పవిత్ర 2022లో నాలుగు చిత్రాలలో పనిచేసింది, ఏజీఎస్ ఎంటర్టైన్మెంట్ హాస్య చిత్రం నాయి శేఖర్ తో గుర్తింపు తెచ్చుకుంది. సతీష్ సరసన నటించిన ఆమె తన పాత్రకు సానుకూల సమీక్షలను అందుకుంది. ఆ తరువాత, ఆమె షేన్ నిగమ్ సరసన మలయాళ చిత్రం *ఉల్లాసం*, ద్విభాషా చిత్రం *యుగి* సమిష్టి తారాగణంతో కలిసి నటించింది.
## ఫిల్మోగ్రఫీ

; సినిమాలు

### టెలివిజన్

## మూలాలు

వర్గం:21వ శతాబ్దపు భారతీయ నటీమణులు
వర్గం:తమిళ సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
డిమిట్రో జాజ్సివ్

**డిమిట్రో జాజ్సివ్** ( Ukr. Дмитро Зайців; 17 ఫిబ్రవరి 1897 – డిసెంబర్ 1976) ఒక ఉక్రేనియన్, బ్రెజిలియన్ కీటక శాస్త్రవేత్త, అతను అనేక బీటిల్ ఆవిష్కరణలు, అతని సేకరణకు ప్రసిద్ధి చెందాడు. అతను ఉక్రెయిన్‌లోని వెలికా మైఖైలివ్కాలో జన్మించాడు, బ్రెజిల్‌లోని రియో డి జనీరోలో మరణించాడు. అతను *నియోట్రోపికల్ లాంగ్‌హార్న్ బీటిల్స్ (కోలియోప్టెరా సెరాంబైసిడే) రెండు కొత్త జాతులు, జాతుల* రచయిత, 1957, *రియో డి జనీరో (కోలియోప్టెరా సెరాంబైసిడే) లాంగ్‌హార్న్ బీటిల్స్ అధ్యయనానికి సహకారం*, 1958,*అడెస్మోయిడ్స్,* *సూడోగ్రామాప్సిస్*, అలాగే *బెరాబా అంగుస్టికోల్లిస్,* *మియోనోక్రోమా సబ్‌ఆరోసమ్*, జాతులను వివరించిన మొదటి వ్యక్తి.

## తొలినాళ్ళ జీవితం
జాజ్సివ్ 1897 ఫిబ్రవరి 17న ఉక్రేనియన్ SSR లోని డ్నిప్రోపెట్రోవ్స్క్ ఓబ్లాస్ట్‌లో భాగమైన వెలికోమైఖైలివ్కాలో జన్మించాడు. 1926 నుండి 1929 వరకు అతను ఖార్కివ్ ఇన్స్టిట్యూట్ ఆఫ్ పబ్లిక్ ఎడ్యుకేషన్‌లో పోస్ట్ గ్రాడ్యుయేట్ డిగ్రీ కోసం చదువుకున్నాడు. 1928లో చదువుతున్నప్పుడు అతను ఖార్కివ్ సైంటిఫిక్ సొసైటీ నేచురల్ హిస్టరీ విభాగానికి కార్యదర్శిగా ఉన్నాడు, ఆపై 1930 నుండి 1941 వరకు తన అధ్యయనాలను పూర్తి చేసిన తర్వాత అతను వి. డోకుచెవ్ ఖార్కివ్ నేషనల్ అగ్రేరియన్ యూనివర్సిటీలో కీటక శాస్త్రం, జంతుశాస్త్ర విభాగానికి అసోసియేట్ ప్రొఫెసర్‌గా ఉన్నాడు, అక్కడ అతను సోవియట్ యూనియన్‌లో, ముఖ్యంగా తన స్వస్థలంలో బీటిల్స్ జంతుజాలాన్ని అధ్యయనం చేశాడు. రెండవ ప్రపంచ యుద్ధం తరువాత అతను పశ్చిమ దేశాలకు వలస వెళ్ళాడు కానీ తరువాత బ్రెజిల్‌లో స్థిరపడ్డాడు.

## వ్యక్తిగత జీవితం
జాజ్సివ్ కు జైట్సేవా అనే సోదరి ఉంది, ఆమె 1898 లో జన్మించింది, ఆమె భాషా శైలీకృత శాస్త్రంలో, ముఖ్యంగా ఉక్రేనియన్ భాషలో పనిచేసింది.

## మూలాలు

వర్గం:1976 మరణాలు
వర్గం:1897 జననాలు
రష్మీ వర్మ

**రష్మీ వర్మ** భారతీయ జనతా పార్టీకి చెందిన భారతీయ రాజకీయవేత్త. ఆమె 2014 ఆగస్టు 25 నుండి బీహార్ శాసనసభకు నార్కటియాగంజ్ శాసనసభ నియోజకవర్గం నుండి ప్రాతినిధ్యం వహిస్తున్నది. ఆమె 2014 ఉప ఎన్నికల్లో బీహార్ లోని నార్కటియాగంజ్ నుంచి విజయం సాధించింది. ఆమె నార్కటియాగంజ్ మాజీ మేయర్ కూడా. ఆమె భారత జాతీయ కాంగ్రెస్ నుండి పోటీ చేసిన వినయ్ వర్మను ఓడించి నార్కటియాగంజ్ నుండి 2020 ఎన్నికలలో విజయం సాధించింది.

## వివాదాలు
రష్మీ వర్మ బెదిరింపు కాల్స్ కు గురైంది. తన ఇంటి బయట ఒక లేఖ ద్వారా ఎన్నికల్లో పోటీ చేయవద్దని అజ్ఞాత వ్యక్తి బెదిరించాడు. ఆమె ఎన్నికల్లో పోటీ చేస్తే ఆమె పిల్లలు సురక్షితంగా ఉండరని హెచ్చరించాడు. రష్మీ వర్మ, ఎన్నికైన వెంటనే, తన ప్రాణాలకు 25 లక్షల రూపాయల విమోచన క్రయధనం చెల్లించకపోతే చంపేస్తానని ఫోన్ కాల్ ద్వారా కూడా బెదిరించారు. అయితే, బెదిరించిన వ్యక్తిని స్థానిక పోలీసులు, పరిపాలన యంత్రాంగం సహాయంతో అరెస్టు చేశారు.

## మూలాలు

వర్గం:1967 జననాలు
వర్గం:జీవిస్తున్న ప్రజలు
కలలే కేశవమూర్తి

**కలలే కేశవమూర్తి **  కర్ణాటక రాష్ట్రానికి చెందిన రాజకీయ నాయకుడు. ఆయన 2016లో నంజనగూడు శాసనసభ నియోజకవర్గంకు జరిగిన ఉప ఎన్నికలో  ఎమ్మెల్యేగా ఎన్నికయ్యాడు.
## రాజకీయ జీవితం
కలలే కేశవమూర్తి జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో చేరి వివిధ హోదాల్లో పని చేసి 2013 కర్ణాటక శాసనసభ ఎన్నికలలో నంజనగూడు శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి శ్రీనివాస్ ప్రసాద్ చేతిలో 8941 ఓట్ల తేడాతో ఓడిపోయాడు. ఎమ్మెల్యేగా ఎన్నికైన శ్రీనివాస్ ప్రసాద్ కాంగ్రెస్ పార్టీని వీడి తన ఎమ్మెల్యేగా పదవికి రాజీనామా చేసి భారతీయ జనతా పార్టీలో చేరడంతో ఈ నియోజకవర్గానికి జరిగిన ఉప ఎన్నికకు ముందు కలలే కేశవమూర్తి జనతాదళ్ (సెక్యులర్) పార్టీని వీడి ముఖ్యమంత్రి సిద్ధరామయ్య సమక్షంలో కాంగ్రెస్‌ పార్టీలో చేరాడు. 

కలలే కేశవమూర్తి 2016లో జరిగిన ఉప ఎన్నికలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి శ్రీనివాస్ ప్రసాద్పై 21,334 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018 శాసనసభ ఎన్నికలలో ఐఎన్‌సీ  అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి బి. హర్షవర్ధన్ చేతిలో 12,479 ఓట్ల తేడాతో ఓడిపోయాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
కె.హెచ్. హనుమే గౌడ

**కె.హెచ్. హనుమే గౌడ** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హసన్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికై  1994లో వీరప్ప మొయిలీ మంత్రివర్గంలో మంత్రిగా పని చేశాడు.
## రాజకీయ జీవితం
కె.హెచ్. హనుమే గౌడ 1972లో రాజకీయాల్లోకి అడుగుపెట్టి 1972, 1978, 1989, 1999 ఎన్నికలలో ఎమ్మెల్యేగా ఎన్నికై వీరప్ప మొయిలీ మంత్రివర్గంలో 1992 నవంబర్ 19 నుండి 1994 డిసెంబర్ 11 వరకు కమాండ్ ఏరియా డెవలప్‌మెంట్ అథారిటీ మంత్రిగా పని చేశాడు. ఆయన ఆ తరువాత 1996లో భారతీయ జనతా పార్టీలో చేరి హసన్ నియోజకవర్గం నుండి బిజెపి అభ్యర్థిగా లోక్‌సభ ఎన్నికల్లో పోటీ చేసి హెచ్‌.డి. దేవెగౌడ చేతిలో ఓడిపోయాడు. 
## మరణం
కె.హెచ్. బహుళ అవయవ వైఫల్యం కారణంగా అనారోగ్యంతో బాధపడుతూ సంజీవిని సహకార ఆసుపత్రిలో చికిత్స పొందుతూ 2018 మే 14న మరణించాడు. ఆయనకు ముగ్గురు కుమారులు, ఇద్దరు కుమార్తెలు ఉన్నారు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
ఎం. నారాయణస్వామి

**ఎం. నారాయణస్వామి** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బంగారపేట శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
ఎం. నారాయణస్వామి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి బి.పి.వెంకటమునియప్పపై 7505 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత ఎమ్మెల్యే పదవికి, కాంగ్రెస్ పార్టీకి రాజీనామా చేసి భారతీయ జనతా పార్టీలో చేరి 2011లో జరిగిన ఉప ఎన్నికలలో  బీజేపీ అభ్యర్థిగా పోటీ చేసి తన సమీప ప్రత్యర్థి  ఐఎన్‌సీ అభ్యర్థి కెఎం నారాయణస్వామిపై 4,044 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.  

ఎం. నారాయణస్వామి 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి 8617 ఓట్లతో మూడోస్థానంలో నిలిచాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
ఎస్.ఎన్. కృష్ణయ్య శెట్టి

**ఎస్.ఎన్. కృష్ణయ్య** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు మాలూరు శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
ఎస్.ఎన్. కృష్ణయ్య శెట్టి 1994 కర్ణాటక శాసనసభ ఎన్నికలలో మాలూరు శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి 9,015 ఓట్లతో మూడోస్థానంలో నిలిచాడు. ఆయన ఆ తరువాత భారతీయ జనతా పార్టీలో చేరి పార్టీలో వివిధ హోదాల్లో పని చేసి 1999 శాసనసభ ఎన్నికలలో బీజేపీ అభ్యర్థిగా పోటీ 12,954 ఓట్లతో మూడోస్థానంలో నిలిచాడు. 

ఎస్.ఎన్. కృష్ణయ్య శెట్టి 2004 కర్ణాటక శాసనసభ ఎన్నికలలో మాలూరు శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి ఎ. నాగరాజుపై 26,856 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2008 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఆర్. ప్రభాకర్‌పై 52,401 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

ఎస్.ఎన్. కృష్ణయ్య శెట్టికి 2013 కర్ణాటక శాసనసభ ఎన్నికలలో మాలూరు శాసనసభ నియోజకవర్గం నుండి బీజేపీ టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి  జేడీఎస్ అభ్యర్థి కె.ఎస్. మంజునాథ్ గౌడ చేతిలో 18769 ఓట్ల తేడాతో ఓడిపోయాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు
కె. శ్రీనివాస గౌడ

**కె. శ్రీనివాస గౌడ** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కోలార్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
కె. శ్రీనివాస గౌడ జనతాదళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె.ఎ. నిసార్ అహ్మద్‭పై 12,822 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1999 శాసనసభ ఎన్నికలలో జేడీయూ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె.ఎ. నిసార్ అహ్మద్‭పై 21,013 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

కె. శ్రీనివాస గౌడ ఆ తరువాత  భారత జాతీయ కాంగ్రెస్ పార్టీలో చేరి 2004 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి ఎం.ఎస్. ఆనంద్‭పై 23,751 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు. ఆయన 2008 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఆర్. వర్తూర్ ప్రకాష్ చేతిలో  21,029 ఓట్ల తేడాతో ఓడిపోయాడు. 

కె. శ్రీనివాస గౌడ ఆ తరువాత జనతాదళ్ (సెక్యులర్) పార్టీలో చేరి 2013 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి జేడీఎస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి ఆర్. వర్తూర్ ప్రకాష్ చేతిలో 12,591 ఓట్ల తేడాతో ఓడిపోయాడు. ఆయన 2018 శాసనసభ ఎన్నికలలో  జేడీఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి సయ్యద్ జమీర్ పాషా‭పై 44,251 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు
వర్గం:2018 కర్ణాటక శాసనసభ్యులు
చిక్కమడు ఎస్

**చిక్కమడు ఎస్**  కర్ణాటక రాష్ట్రానికి చెందిన రాజకీయ నాయకుడు. ఆయన 2013 శాసనసభ ఎన్నికలలో హెగ్గడదేవన్‌కోట్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
చిక్కమడు ఎస్ జనతాదళ్ (సెక్యులర్) పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2013 శాసనసభ ఎన్నికలలో (సెక్యులర్) |జేడీఎస్]] అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి చిక్కన్నపై 36108 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

## మరణం
చిక్కమడు ఎస్ కాలేయ క్యాన్సర్ కారణంగా మైసూర్‌లో 2017 నవంబర్ 1న మరణించాడు. ఆయనకు ఇద్దరు భార్యలు - జయమ్మ , నాగమ్మ, ఇద్దరు కుమారులు, ఇద్దరు కుమార్తెలు ఉన్నారు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
కోటే ఎం. శివన్న

**కోటే ఎం. శివన్న** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు హెగ్గడదేవన్‌కోట్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై ఎస్ఎం కృష్ణ మంత్రివర్గంలో కన్నడ, సంస్కృతి, ఉద్యానవనం, నీటిపారుదల   శాఖల మంత్రిగా పని చేశాడు.  
## రాజకీయ జీవితం
కోటే ఎం. శివన్న భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1985, 1999 శాసనసభ ఎన్నికలలో రెండుసార్లు ఎమ్మెల్యేగా ఎన్నికై ఎస్.ఎం కృష్ణ మంత్రివర్గంలో కన్నడ, సంస్కృతి, ఉద్యానవనం, నీటిపారుదల శాఖల మంత్రిగా పని చేశాడు. 

కోటే ఎం. శివన్న ఆ తరువాత  జనతాదళ్ (సెక్యులర్) పార్టీలో చేరి 2009, 2014 లోక్‌సభ ఎన్నికలలో చామరాజనగర్ లోక్‌సభ నియోజకవర్గం నుండి పోటీ చేసి ఓడిపోయాడు. అనంతరం భారతీయ జనతా పార్టీలో చేరి 2020 నుండి 2023 వరకు కర్ణాటక సఫాయి కర్మచారి కమిషన్ చైర్మన్‌గా పని చేశాడు. ఆయన 2024 లోక్‌సభ ఎన్నికలకు ముందు తిరిగి కాంగ్రెస్ పార్టీలో చేరాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
ఆర్. వర్తూర్ ప్రకాష్

**ఆర్. వర్తూర్ ప్రకాష్** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కోలార్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై మంత్రిగా పని చేశాడు.
## రాజకీయ జీవితం
ఆర్. వర్తూర్ ప్రకాష్ స్వతంత్ర అభ్యర్థిగా రాజకీయాల్లోకి వచ్చి 2008 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి కె. శ్రీనివాస గౌడపై 52,401 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికై 2012 జూలై  12 నుండి  2013 మే 13 వరకు జగదీష్ షెట్టర్ మంత్రివర్గంలో జౌళి శాఖ మంత్రిగా పని చేశాడు. ఆయన 2013 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి కె. శ్రీనివాస గౌడపై 12,591 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

ఆర్. వర్తూర్ ప్రకాష్ 2017లో నమ్మ కాంగ్రెస్ పార్టీని స్థాపించి 2018 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి నమ్మ కాంగ్రెస్ పార్టీ అభ్యర్థిగా పోటీ చేసి 35,544 ఓట్లతో మూడోస్థానంలో నిలిచాడు. ఆయన 2022లో భారతీయ జనతా పార్టీలో చేరి, 2023 శాసనసభ ఎన్నికలలో బీజేపీ అభ్యర్థిగా పోటీ చేసి 50,914 ఓట్లతో మూడోస్థానంలో నిలిచాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు
వర్గం:2013 కర్ణాటక శాసనసభ్యులు
కలియుగమ్ 2064

**కలియుగమ్‌ 2064** 2025లో విడుదలైన అడ్వెంచర్ సైన్స్‌ ఫిక్షన్‌ థ్రిల్లర్‌ సినిమా. ఆర్.కె. ఇంటర్నేషనల్ బ్యానర్‌పై కె.ఎస్. రామకృష్ణ నిర్మించిన ఈ సినిమాకు ప్రమోద్ సుందర్ దర్శకత్వం వహించాడు. శ్రద్దా శ్రీనాథ్, కిషోర్, ఇనియన్ సుబ్రమణి, అస్మల్ ప్రధాన పాత్రల్లో నటించిన ఈ సినిమా ఫస్ట్ లుక్‌ను 2024 నవంబర్ 15న దర్శకుడు మణిరత్నం విడుదల చేయగా, ట్రైలర్‌ను ఏప్రిల్ 25న విడుదల చేసి, సినిమాను మే 9న విడుదల చేశారు.
## నటీనటులు
* శ్రద్దా శ్రీనాథ్  
* కిషోర్ 
* ఇనియన్ సుబ్రమణి
* అస్మల్
* హ్యారీ
* మిథున్
* డేవిడ్ సంతోష్
* మాస్టర్ రోనిత్
* కేశవన్
* ఆర్య
* మణి
## పాటలు

## మూలాలు

## బయటి లింకులు
* 
వర్గం:2025 సినిమాలు
జగ్జీత్ సింగ్ (క్రికెటర్)

**జగ్జీత్ సింగ్** (జననం 1997, జనవరి 28) భారతీయ క్రికెట్ ఆటగాడు. అతను 2019–20 రంజీ ట్రోఫీలో చండీగఢ్ తరపున 2020, జనవరి 11న తన ఫస్ట్-క్లాస్ అరంగేట్రం చేశాడు. అతను 2020–21 సయ్యద్ ముష్తాక్ అలీ ట్రోఫీలో చండీగఢ్ తరపున 2021, జనవరి 15న తన ట్వంటీ20 అరంగేట్రం చేశాడు. అతను 2021, ఫిబ్రవరి 21న చండీగఢ్ తరపున 2020–21 విజయ్ హజారే ట్రోఫీలో లిస్ట్ ఎ అరంగేట్రం చేశాడు.

## మూలాలు

## బాహ్య లింకులు
* 

వర్గం:చండీగఢ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
అమృత్ లుబానా

**అమృత్ లాల్ రంజిత్ లుబానా** (జననం 1997, ఏప్రిల్ 22) భారతీయ క్రికెట్ ఆటగాడు. అతను 2020–21 సయ్యద్ ముష్తాక్ అలీ ట్రోఫీలో చండీగఢ్ తరపున 2021, జనవరి 13న తన ట్వంటీ20 అరంగేట్రం చేశాడు. అతను 2021–22 విజయ్ హజారే ట్రోఫీలో చండీగఢ్ తరపున 2021, డిసెంబరు 9న లిస్ట్ ఎ అరంగేట్రం చేశాడు. అతను 2022, ఫిబ్రవరి 24న చండీగఢ్ తరపున 2021–22 రంజీ ట్రోఫీలో తన ఫస్ట్-క్లాస్ అరంగేట్రం చేశాడు.

లుబానా సయ్యద్ ముస్తాక్ అలీ ట్రోఫీలో మ్యాచ్ విన్నింగ్ ఇన్నింగ్స్ ఆడింది. 2024లో బెంగాల్ క్రికెట్ అసోసియేషన్‌తో జరిగిన క్వార్టర్ ఫైనల్‌కు అర్హత సాధించింది.

## మూలాలు

## బాహ్య లింకులు
* 

వర్గం:చండీగఢ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
సుజాతా సాహు (రాజకీయవేత్త)

**సుజాతా సాహు** (జననం 1972) ఒడిశాకు చెందిన భారతీయ రాజకీయవేత్త. ఆమె జాజ్‌పూర్ జిల్లా జాజ్‌పూర్ శాసనసభ నియోజకవర్గం నుండి ఎమ్మెల్యేగా ఉన్నది. ఆమె బిజూ జనతాదళ్ పార్టీ ప్రాతినిధ్యం వహిస్తున్నది. ఆమె 2024 ఒడిశా శాసనసభ ఎన్నికల్లో విజయం సాధించింది.

## ప్రారంభ జీవితం
సుజాతా సాహు జాజ్‌పూర్ జిల్లాకు చెందినది. ఆమె భర్త గోవింద సాహు ఒక రైతు. ఆమె 1983లో జాజ్‌పూర్ లోని భువనేశ్వర్పూర్ లోని శేషదేవ్ బసంతి ఉన్నత పాఠశాలలో 9వ తరగతి పూర్తి చేసింది.

## కెరీర్
బిజూ జనతాదళ్ కు ప్రాతినిధ్యం వహిస్తూ ఆమె 2024 ఒడిశా శాసనసభ ఎన్నికల్లో జాజ్‌పూర్ నుండి గెలిచింది. ఆమె 86,049 ఓట్లు పొంది భారతీయ జనతా పార్టీకి చెందిన గౌతమ్ రేను 2,564 ఓట్ల తేడాతో ఓడించింది.

## మూలాలు

వర్గం:జీవిస్తున్న ప్రజలు
వర్గం:1972 జననాలు
షాలిని మిశ్రా

**షాలిని మిశ్రా** బీహార్ కు చెందిన భారతీయ రాజకీయ నాయకురాలు. ఆమె బీహార్ శాసనసభ సభ్యురాలు. ఆమె 2020 బీహార్ శాసనసభ ఎన్నికల్లో జనతాదళ్ (యునైటెడ్) టిక్కెట్ పై కేసరియా నియోజకవర్గం నుండి గెలుపొందింది. ఆమె జనతాదళ్ యునైటెడ్ బీహార్ యూనిట్ రాష్ట్ర ప్రధాన కార్యదర్శి కూడా.

## ప్రారంభ జీవితం
ఆమె తల్లిదండ్రులు దివంగత కమలా మిశ్రా, మధుకర్. మధుకర్ మాజీ తూర్పు చంపారన్ ఎంపీ. ఆమె పోస్ట్ గ్రాడ్యుయేట్ డిగ్రీ పూర్తిచేసింది.
## మూలాలు

వర్గం:జీవిస్తున్న ప్రజలు
లెవెన్

**లెవన్** 2025లో విడుదలైన ఇన్వెస్టిగేటివ్‌ థ్రిల్లర్‌ సినిమా. ఏఆర్‌ ఎంటర్‌టైన్‌మెంట్‌ బ్యానర్‌పై అజ్మల్ ఖాన్, రేయా హరి నిర్మించిన ఈ సినిమాకు లోకేశ్‌ అజ్ల్స్ దర్శకత్వం వహించాడు. నవీన్ చంద్ర, రెయా హరి, శశాంక్, అభిరామి ప్రధాన పాత్రల్లో నటించిన ఈ సినిమా టీజర్‌ను 2024 జూన్ 19న, ట్రైలర్‌ను నటుడు కమలహాసన్ ఏప్రిల్ 29న విడుదల చేయగా, సినిమాను మే 16న తెలుగు, త‌మిళ భాష‌ల్లో విడుదల చేశారు. 
## నటీనటులు
*  నవీన్ చంద్ర 
*  రెయా హరి
*  శశాంక్
*  అభిరామి 
*  దిలీపన్
* ఆడుకలం నరేన్
* అర్జై
*  రిత్విక
*  రవి వర్మ 
*  కిరీటి దామరాజు

## పాటలు

## మూలాలు

## బయటి లింకులు
* 
వర్గం:2025 సినిమాలు
నీతా చౌదరి

**నీతా చౌదరి** (జననం 2019 జూన్ 2) జనతా దళ్ (యునైటెడ్) కు చెందిన భారతీయ రాజకీయ నాయకురాలు. ఆమె 2010లో బీహార్ శాసనసభకు తారాపూర్ శాసనసభ నియోజకవర్గం నుండి ఎమ్మెల్యేగా ఎన్నికయింది. ఆమె భర్త మేవాలాల్ చౌదరి 2015లో తారాపూర్ ఎమ్మెల్యేగా ఎన్నికయ్యాడు.

2019 మే 27న వారి నివాసంలో గ్యాస్ సిలిండర్ పేలుడులో నీతా చౌదరి, ఆమె భర్త మేవాలాల్ చౌదరి గాయపడ్డారు. ఆమె 50 సంవత్సరాల వయసులో 2019 జూన్ 2న ఢిల్లీలోని సఫ్దర్జంగ్ ఆసుపత్రిలో మరణించింది.

ఆమె మరణం వెనుక కుట్ర ఉన్నట్లు నివేదికలు వచ్చాయి. అయితే, ఏమీ బయటకు రాలేదు.
## మూలాలు

వర్గం:2019 మరణాలు
రేఖా దేవి

**రేఖా దేవి** బీహార్ కు చెందిన భారతీయ రాజకీయ నాయకురాలు. ఆమె బీహార్ శాసనసభ సభ్యురాలు, పాట్నా జిల్లా షెడ్యూల్డ్ కుల సమాజానికి కేటాయించిన మసౌరి అసెంబ్లీ నియోజకవర్గం నుండి రాష్ట్రీయ జనతాదళ్ కు ప్రాతినిధ్యం వహిస్తున్నది.

## ప్రారంభ జీవితం
ఆమె బీహార్ పాట్నా జిల్లాలోని మసౌర్హి కి చెందినది. ఆమె అరవింద్ పాశ్వాన్ కుమార్తె. ఆమె 7వ తరగతి చదివి, ఆ తరువాత తన చదువును నిలిపివేసింది.

## కెరీర్
2020 బీహార్ శాసనసభ ఎన్నికల్లో రాష్ట్రీయ జనతాదళ్ తరపున మసౌరి అసెంబ్లీ నియోజకవర్గం నుంచి ఆమె విజయం సాధించింది. ఆమె 98,696 ఓట్లు పొంది, తన సమీప ప్రత్యర్థి జనతాదళ్ (యునైటెడ్) కు చెందిన నూతన్ పాశ్వాన్ ను 32,227 ఓట్ల తేడాతో ఓడించింది. ఆమె మొదట 2015 బీహార్ శాసనసభ ఎన్నికల్లో విజయం సాధించి, అక్కడ హిందుస్తానీ అవామ్ మోర్చా టిక్కెట్ పై పోటీ చేసిన నూతన్ పాశ్వాన్ ను ఓడించింది. ఆమె 89,657 ఓట్లు పొంది, పాశ్వాన్ ను 39,186 ఓట్ల తేడాతో ఓడించింది.

## మూలాలు

వర్గం:1969 జననాలు
వర్గం:జీవిస్తున్న ప్రజలు
మరియా షకీల్

[alt=|thumb|న్యూఢిల్లీలో జరిగిన [ఆమ్నెస్టీ ఇంటర్నేషనల్ కార్యక్రమంలో ప్రతీక్ సిన్హా (ఎడమ), ఆశిష్ ఖేతన్ (కుడి) లతో మరియా షకీల్ (మధ్య) |260x260px]]
**మరియా షకీల్** ఒక భారతీయ టెలివిజన్ పాత్రికేయురాలు, ఎన్డీటీవీలో న్యూస్ యాంకర్. ఆమె నెట్‌వర్క్ న్యూస్ ఎపిసెంటర్, *రిపోర్టర్స్ ప్రాజెక్ట్* కార్యక్రమాలను నిర్వహిస్తుంది.

## ప్రారంభ జీవితం
మరియా షకీల్ తండ్రి షకీల్ అహ్మద్ ఖాన్ బీహార్ జెహానాబాద్ జిల్లా మఖ్పాకు చెందిన రాజకీయవేత్త. ఆయన మొదట కమ్యూనిస్టు పార్టీ ఆఫ్ ఇండియాలో ఉన్నాడు, ఆ బతరువాత రాష్ట్రీయ జనతాదళ్ లోకి మారాడు, 2010లో జనతా దళ్ (యునైటెడ్)లో ఆయన చేరాడు. ఖాన్ రెండుసార్లు బీహార్ శాసనసభ సభ్యుడిగా ఉన్నాడు. 2010లో జనతా దళ్ (యునైటెడ్) లో చేరడానికి ముందు రబ్రీ దేవి ప్రభుత్వంలో పదేళ్లపాటు ఇంధనం, చట్టం, మైనారిటీ సంక్షేమం, ప్రజా సంబంధాల శాఖ సీనియర్ క్యాబినెట్ మంత్రిగా పనిచేసాడు. దీనికి ముందు ఆయన పాట్నా హైకోర్టులో క్రిమినల్ న్యాయవాదిగా పనిచేసాడు. ఆయన 2012 ఆగస్టులో మరణించాడు. మరియకు ఇద్దరు సోదరీమణులు ఉన్నారు.

మరియా 2005లో జామియా మిలియా ఇస్లామియా నుండి మాస్ కమ్యూనికేషన్ లో మాస్టర్స్ డిగ్రీ పూర్తి చేసింది. ఆమె 2004లో బెన్నెట్ కోల్మన్ అండ్ కో. లిమిటెడ్ (టైమ్స్ గ్రూప్)లో ఇంటర్న్షిప్ చేసింది. మరియా 2005లో సిఎన్ఎన్-ఐబిఎన్ (నెట్వర్క్ 18)లో చేరింది. ఆమె 2008 బీహార్ ఫ్లడ్ అనే 30 మినిట్స్ డాక్యుమెంటరీ చేసింది. 2012 ఉత్తరప్రదేశ్ శాసనసభ ఎన్నికలకు ముందు, ఆమె మరో 30 నిమిషాల కార్యక్రమం 'ది ముస్లిం మానిఫెస్టో'ను రూపొందించింది. ఆమె 2016లో చెవెనింగ్ సౌత్ ఆసియా జర్నలిజం ఫెలోషిప్ గ్రహీత.
## వ్యక్తిగత జీవితం
మరియా షకీల్ బ్లాగ్మింట్ కంపెనీని ప్రారంభించిన ఇర్ఫాన్ ఖాన్ ను వివాహం చేసుకుంది. ఈ జంట నోయిడాలో నివసిస్తున్నది.

## అవార్డులు
2012లో ఉత్తర్ ప్రదేశ్ ఎన్నికలలో తన కార్యక్రమానికి ఉత్తమ రాజకీయ పాత్రికేయురాలిగా (బ్రాడ్‌కాస్ట్), ఆపై 2014లో భారత ప్రధాని నరేంద్ర మోడీ డాక్యుమెంటరీతో సహా 2014 సార్వత్రిక ఎన్నికల కవరేజీకి రామ్‌నాథ్ గోయెంకా ఎక్సలెన్స్ ఇన్ జర్నలిజం అవార్డులను గెలుచుకుంది.

* 2021, ఉత్తమ కరెంట్ అఫైర్స్ ప్రెజెంటర్, ఎపిసెంటర్, 26వ ఆసియా టెలివిజన్ అవార్డ్స్ (నామినేటెడ్) 

## మూలాలు

వర్గం:1983 జననాలు
వర్గం:జీవిస్తున్న ప్రజలు
దిలీపన్

దిలీపన్ భారతదేశానికి చెందిన తమిళ సినిమా నటుడు. ఆయన 2013లో వతికుచితో సినీ రంగంలోకి అడుగుపెట్టాడు. 

దిలీపన్ దర్శకుడు ఏఆర్ మురుగదాస్ సోదరుడు.

## నటించిన సినిమాలు

### టెలివిజన్

## మూలాలు

## బయటి లింకులు
* 

వర్గం:1979 జననాలు
వర్గం:తమిళ సినిమా నటులు
యోగి ఆదిత్యనాథ్ మొదటి మంత్రివర్గం

యోగి ఆదిత్యనాథ్ మొదటి మంత్రిత్వ శాఖ 2017 మార్చి 19 నుండి ముఖ్యమంత్రి యోగి ఆదిత్యనాథ్ నేతృత్వంలోని 17వ ఉత్తరప్రదేశ్ శాసనసభలో మంత్రుల మండలి. భారత రాజ్యాంగం ప్రకారం ముఖ్యమంత్రితో సహా ఉత్తరప్రదేశ్ మంత్రి మండలి గరిష్ఠంగా 60 మంది సభ్యులను కలిగి ఉంటుంది.

ముఖ్యమంత్రితో సహా 57 మంది మంత్రులు, 22 మంది క్యాబినెట్ మంత్రులు, 8 మంది స్వతంత్ర బాధ్యతలు కలిగిన రాష్ట్ర మంత్రులు, 27 మంది రాష్ట్ర మంత్రులు ఉన్నారు. 57 మంది మంత్రులలో 56 మంది బిజెపికి చెందినవారు కాగా, అప్నా దళ్ (సోనీలాల్) కు 1 మంత్రి ఉన్నారు.

## మంత్రి మండలి

## మాజీ మంత్రులు

* అఖిలేష్ యాదవ్ మంత్రివర్గం
* యోగి ఆదిత్యనాథ్ రెండో మంత్రివర్గం
* ములాయం సింగ్ యాదవ్ మూడవ మంత్రివర్గం
## మూలాలు

వర్గం:యోగి మంత్రిమండళ్లు
వర్గం:అధికారంలో లేని మంత్రిమండళ్లు
అఖిలేష్ యాదవ్ మంత్రివర్గం

ముఖ్యమంత్రి అఖిలేష్ యాదవ్ నేతృత్వంలోని 16వ ఉత్తరప్రదేశ్ శాసనసభలో అఖిలేష్ యాదవ్ మంత్రిత్వ శాఖ మంత్రి మండలి.

2012 ఉత్తరప్రదేశ్ శాసనసభ ఎన్నికల తర్వాత ఈ మంత్రిత్వ శాఖ ఏర్పడింది, దీనిలో ములాయం సింగ్ యాదవ్ & అఖిలేష్ యాదవ్ నాయకత్వంలోని సమాజ్ వాదీ పార్టీ ఎన్నికల్లో విజయం సాధించింది.

## క్యాబినెట్ మంత్రులు

## సహాయ మంత్రి

## సహాయ మంత్రులు (స్వతంత్ర బాధ్యత)

## ఇవి కూడా చూడండి
* ములాయం సింగ్ యాదవ్ మూడవ మంత్రివర్గం
* యోగి ఆదిత్యనాథ్ మొదటి మంత్రివర్గం
* యోగి ఆదిత్యనాథ్ రెండో మంత్రివర్గం
## మూలాలు

## బయటి లింకులు
* Cabinet Ministers in Uttar Pradesh Government {{Webarchive|url=https://web.archive.org/web/20120101095425/http://upcmo.up.nic.in/cabinet_minister.htm |date=1 January 2012

వర్గం:అధికారంలో లేని మంత్రిమండళ్లు
వర్గం:ఉత్తర ప్రదేశ్ మంత్రిమండళ్లు
ములాయం సింగ్ యాదవ్ మూడవ మంత్రివర్గం

ఉత్తరప్రదేశ్ ముఖ్యమంత్రి ములాయం సింగ్ యాదవ్ నేతృత్వంలోని 2003 నుండి 2007 వరకు ఉత్తరప్రదేశ్ మంత్రి మండలి జాబితా.

## మంత్రుల మండలి

### క్యాబినెట్ మంత్రులు

## ఇవి కూడా చూడండి
* అఖిలేష్ యాదవ్ మంత్రివర్గం
* యోగి ఆదిత్యనాథ్ మొదటి మంత్రివర్గం
## మూలాలు

వర్గం:అధికారంలో లేని మంత్రిమండళ్లు
వర్గం:ఉత్తర ప్రదేశ్ మంత్రిమండళ్లు
రాము రాథోడ్

**<span lang="en" dir="ltr">రాము</span> రాథోడ్** (ఆంగ్లం: Ramu  Rathod), తెలంగాణ రాష్ట్రం, మహబూబ్​నగర్​ జిల్లాకు చెందిన తెలుగు జానపద పాటల గాయకుడు. జానపద కళలకు ప్రాధాన్యత ఇస్తూ వాటిని ఆధునీకరించడాని కృషి చేస్తున్నాడు. తనకంటు ఒక ప్రత్యేక శైలిని సృష్టించి యూట్యూబ్ ద్వారా ప్రసిద్ధి చెందాడు.. 

2025లో బిగ్‌బాస్ తెలుగు సీజన్ 9లో కంటెస్టెంట్‌గా ఆయన పాల్గొన్నాడు.

## బాల్యం, విద్యాభ్యాసం
రాము రాథోడ్ తెలంగాణ రాష్ట్రం మహబూబ్ నగర్ జిల్లా, భూత్పూర్ మండలం, గోపాలపూర్ (ఖుర్ద్) తాండ కు చేందిన  బంజారా లంబాడీ గిరిజన జానపద గాయకుడు.  కిషన్ నాయక్, కమలాబాయి దంపతుల ఐదో సంతానం. చిన్నప్పటినుండి  టేప్ రికార్డర్ పాటల పైన నృత్యం చేసేవాడు.‌ పాఠశాలలో నిర్వహించే సాంస్కృతిక కార్యక్రమాల్లో పాల్గొని డ్యాన్స్ చేస్తూ అందరిని మైమరిపించే వాడు. అతని డ్యాన్స్ చేసి ఉపాధ్యాయులు తొటి విద్యార్థులతో మన్ననలు పొందేవాడు. ప్రాథమిక విద్య వివేకానంద పాఠశాల  
భూత్పూర్ మండలం
లోను ఇంటర్, డిగ్రీ విద్య, మహబూబ్ నగర్ లోను పూర్తి చేశాడు.

## జీవిత విశేషాలు
రాము రాథోడ్ కు బాల్యం నుండే పాటలు, నృత్యం అంటే చాలా ఇష్టం.తండ్రి కిషన్ నాయక్ కు సంగీతం లోనూ అభిరుచి  ఉండేది.అతడు 
టేప్ రికార్డు క్యాసెట్ 
పాటల పైన రాము చిక్కటి డ్యాన్స్ చేసేవాడు. కుమారుని ప్రోత్సహిస్తూ 
తండ్రి కొత్తగా రిలీజ్ అయ్యే  సినిమా పాటలకు సంబంధించిన క్యాసెట్లు అంగడి నుండి కొని తెచ్చి రాముకు వినిపించే వాడు. అదే రాముకు అలవాటుగా మారిపోయింది.తాండ లో జరిగే  పెళ్ళి కార్యక్రమంలో పాల్గొని నృత్యం చేసి అందరి దృష్టిని ఆకర్షించాడు.  పాఠశాలలో జరిగే సాంస్కృతిక కార్యక్రమాల్లో పాల్గొని డ్యాన్స్ చేస్తూ అందరిని మైమరిపించే వాడు. ప్రజా కవి 
గోరటి వెంకన్న
పాటలు మాటలకు 
ఆకర్షితులై రాము అతని స్పూర్తితో రచయిత గాయకుడిగా మారాడు.
తెలంగాణ ఉద్యమంలో గద్దర్ పాటలు, నృత్యాలతో 
ఎన్నో వేదికలు పెంచుకున్న రాము అందరినీ ఆకట్టుకున్నాడు.

## గుర్తింపు
రాము రాథోడ్ పాడిన పాటలకు మంచి ఆదరణ లభిస్తోంది. అతను పాడిన పాట **' రాను  బొంబాయికి రాను **' పాట ‌యూట్యూబ్ లో సంచలనం సృష్టించింది. ఈ పాటకు మంచి ఆదరణ లభించడంతో ఆయన అందరి దృష్టిని ఆకర్షించాడు. సొమ్మసిల్లి పోతున్న వే ఓ చిన్న రాములమ్మ.. పాటను కూడా ఆయన రచించి స్వయానా పాడినాడు. ఈ పాటను ‌మజాకా సినిమాలో రీక్రియేట్  కూడా చేయడం జరిగింది..

## పాటలు
రాము రాథోడ్ రాసి పాడిన పాటలు 

*రాను ముంబై కి రాను
*సొమ్మసిల్లి పోతున్న వే ఓ చిన్న రాములమ్మ పార్ట్ వన్
*సొమ్మసిల్లి పోతున్నవే ఓ చిన్న రాములమ్మ పార్ట్ టూ
*పల్లిపోకే సక్కుని సీతమ్మ
*మార్ టాంగెన ఘుగర

## కోటి రూపాయలు నజరానా
ఓ మారుమూల  తాండ గిరిజన 
కుటుంబంలో జన్మించిన రాము రాథోడ్, యూ ట్యూబర్ గా తన ప్రయాణాన్ని కొనసాగిస్తున్నాడు. ఆయన  చేసిన డ్యాన్స్ కు,  రాసిన పాట 'రాను బొంబైకి రాను' యూ ట్యూబ్ నుంచి కోటి రూపాయలు సంపాదించాడు. దాంతో ఇప్పుడు ఆయన రెండు తెలుగు రాష్ట్రాలతో పాటు దేశమంతటా  పేరు ప్రతిష్టలు పొందుతారు.
ఊరు దాటకుండా ప్రపంచాన్ని ఊపేయవచ్చని నిరూపించిన రాము రాథోడ్ కోటి రూపాయలు సంపాదించడం అయిన చేసిన కృషి,కష్ట సాధన, చేసిన ఖర్చుకు లభించిన గొప్ప విజయమని భావిస్తున్నారు.

## మూలాలు
వర్గం:గాయకులు 
వర్గం: జీవిస్తున్న ప్రజలు
వర్గం:తెలుగు జానపద కళాకారులు
వర్గం:తెలుగు కళాకారులు
వర్గం:తెలంగాణ కళాకారులు
వర్గం:మహబూబ్ నగర్ జిల్లా
వర్గం:మహబూబ్ నగర్ జిల్లా వ్యక్తులు
వై. రామక్క

**వై. రామక్క**  కర్ణాటక రాష్ట్రానికి చెందిన రాజకీయ నాయకురాలు. ఆమె 2033 కర్ణాటక శాసనసభ ఎన్నికలలో కోలార్ గోల్డ్ ఫీల్డ్స్ శాసనసభ నియోజకవర్గం నుండి ఎమ్మెల్యేగా ఎన్నికైంది.
## రాజకీయ జీవితం
వై. రామక్క భారతీయ జనతా పార్టీ ద్వారా రాజకీయాల్లోకి వచ్చి 2013 కర్ణాటక శాసనసభ ఎన్నికలలో కోలార్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ అభ్యర్థి ఎం. బక్తవాచలంపై 26022 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు
వర్గం:కర్ణాటక శాసనసభకు ఎన్నికైన మహిళా శాసనసభ్యులు
ఎం. భక్తవత్సలం (కర్ణాటక రాజకీయ నాయకుడు)

**ఎం. భక్తవత్సలం** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కోలార్ గోల్డ్ ఫీల్డ్స్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
## రాజకీయ జీవితం
ఎం. భక్తవత్సలం ఆల్ ఇండియా అన్నా ద్రవిడ మున్నేట్ర కజగం పార్టీ ద్వారా రాజకీయాల్లోకి వచ్చి కెజిబి మున్సిపల్ కౌన్సిల్ సభ్యుడిగా రాజకీయ జీవితాన్ని ప్రారంభించి  1983 కర్ణాటక శాసనసభ ఎన్నికలలో కోలార్ గోల్డ్ ఫీల్డ్స్ శాసనసభ నియోజకవర్గం నుండి ఎఐఎడిఎంకె అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1989 ఎన్నికలలో ఓడిపోయి, 1989, 1999 కర్ణాటక శాసనసభ ఎన్నికలలో ఎమ్మెల్యేగా ఎన్నికయ్యాడు.

ఎం. భక్తవత్సలం ఆ తరువాత అన్నాడీఎంకే పార్టీని వీడి 2008 కర్ణాటక శాసనసభ ఎన్నికలలో 2013,  2018 కర్ణాటక శాసనసభ ఎన్నికలలో జేడీఎస్ అభ్యర్థిగా పోటీ చేసి ఓడిపోయాడు.

## మరణం
ఎం. భక్తవత్సలంకు రాబర్ట్‌సన్‌పేటలోని తన నివాసంలో 2018 నవంబర్  29న ఛాతీ నొప్పితో రావడంతో ఆయనను ఆర్‌ఎల్ జాలప్ప ఆసుపత్రికి తరలించగా చికిత్సకు స్పందించకపోవడంతో ఆయన అప్పటికే మరణించినట్లు వైద్యులు తెలిపారు. ఆయనకు భార్య, కుమారుడు, ఇద్దరు కుమార్తెలు ఉన్నారు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:జనతాదళ్ (సెక్యులర్) రాజకీయ నాయకులు
పి. రాజీవ్ (కర్ణాటక రాజకీయ నాయకుడు)

**పి. రాజీవ్** కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు కుడచి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
## రాజకీయ జీవితం
పి. రాజీవ్ స్వతంత్ర అభ్యర్థిగా రాజకీయాల్లోకి వచ్చి 2008 కర్ణాటక శాసనసభ ఎన్నికలలో కుడచి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి 22978 ఓట్లతో మూడోస్థానంలో నిలిచాడు. ఆయన ఆ తరువాత బదవర శ్రమికర రైతరా కాంగ్రెస్ లో చేరి 2013 శాసనసభ ఎన్నికలలో బిఎస్ఆర్ఎస్ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి శామా భీమా ఘటగేపై 46,234 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.

పి. రాజీవ్ ఆ తరువాత భారతీయ జనతా పార్టీలో చేరి 2018 కర్ణాటక శాసనసభ ఎన్నికలలో కుడచి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి అమిత్ షామా ఘటాగేపై 15008 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. ఆయన 2023 శాసనసభ ఎన్నికలలో  బీజేపీ అభ్యర్థిగా పోటీ చేసి తన సమీప ప్రత్యర్థి జేడీఎస్ మహేంద్ర కల్లప్ప తమ్మన్నవర్ చేతిలో 25,243 ఓట్ల తేడాతో ఓడిపోయాడు.

## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:2018 కర్ణాటక శాసనసభ్యులు
వర్గం:భారతీయ జనతా పార్టీ రాజకీయ నాయకులు
శామా భీమా ఘటగే

**శామా భీమా ఘటగే**  కర్ణాటక రాష్ట్రానికి చెందిన రాజకీయ నాయకుడు. ఆయన 2008 శాసనసభ ఎన్నికలలో కుడచి శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.
## రాజకీయ జీవితం
శామా భీమా ఘటగే కాంగ్రెస్ ద్వారా రాజకీయాల్లోకి వచ్చి 2008 కర్ణాటక శాసనసభ ఎన్నికలలో కుడచి నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి మహేంద్ర కె తమ్మన్నవర్‌పై 28715 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2013 శాసనసభ ఎన్నికలలో  కాంగ్రెస్ అభ్యర్థిగా పోటీ చేసి తన సమీప ప్రత్యర్థి బిఎస్ఆర్ఎస్ అభ్యర్థి పి. రాజీవ్ పై 46,234 ఓట్ల తేడాతో ఓడిపోయాడు.
## మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2008 కర్ణాటక శాసనసభ్యులు
అమన్‌దీప్ ఖరే

**అమన్‌దీప్ నారాయణ్ ఖరే** (జననం 1997, ఆగస్టు 5) ఛత్తీస్‌గఢ్ క్రికెట్ జట్టు తరపున ఆడే భారతీయ క్రికెటర్.

2015, డిసెంబరులో, అతను శ్రీలంక జాతీయ అండర్-19 క్రికెట్ జట్టుపై భారత జాతీయ అండర్-19 క్రికెట్ జట్టు తరపున సెంచరీ సాధించాడు. ప్రేమదాస స్టేడియంలో శ్రీలంక అండర్-19 జట్టుపై నాలుగు పరుగుల డి/ఎల్ విజయాన్ని సాధించడంలో తన జట్టుకు సహాయం చేశాడు. అతను చత్తీస్‌గఢ్ క్రికెట్ జట్టు నుండి అండర్-19 క్రికెట్ ప్రపంచ కప్‌కు ఎంపికైన మొదటి ఆటగాడు.  అతను 2016, అక్టోబరు 6న 2016–17 రంజీ ట్రోఫీలో ఛత్తీస్‌గఢ్ తరపున తన ఫస్ట్-క్లాస్ అరంగేట్రం చేశాడు. ఆంధ్రప్రదేశ్‌తో జరిగిన తన రెండో మ్యాచ్‌లో అతను సెంచరీ సాధించి, ఛత్తీస్‌గఢ్ జట్టు తొలి ఇన్నింగ్స్‌లో కోలుకోవడానికి సహాయపడ్డాడు. అతను 2017, జనవరి 29న జరిగిన 2016–17 ఇంటర్ స్టేట్ ట్వంటీ-20 టోర్నమెంట్‌లో ఛత్తీస్‌గఢ్ తరపున తన ట్వంటీ20 అరంగేట్రం చేశాడు. అతను 2017, ఫిబ్రవరి 25న 2016–17 విజయ్ హజారే ట్రోఫీలో ఛత్తీస్‌గఢ్ తరపున లిస్ట్ ఎ అరంగేట్రం చేశాడు.

2019 అక్టోబరులో, అతను 2019–20 దేవధర్ ట్రోఫీ కోసం ఇండియా ఎ జట్టులో చోటు దక్కించుకున్నాడు.

## మూలాలు

## బాహ్య లింకులు
* 

వర్గం:ఛత్తీస్‌గఢ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1997 జననాలు
అశుతోష్ సింగ్

**అశుతోష్ సింగ్** (జననం 1994, జనవరి 5) మధ్యప్రదేశ్ క్రికెట్ జట్టు తరపున ఆడే ఒక భారతీయ క్రికెటర్. అతను 2016, జనవరిలో రిలయన్స్ స్టేడియంలో అసోం క్రికెట్ జట్టు, రైల్వేస్ క్రికెట్ జట్టు ల మధ్య జరిగిన మ్యాచ్‌లో తన ట్వంటీ20 అరంగేట్రం చేశాడు. అతను 2016, అక్టోబరు 6న 2016–17 రంజీ ట్రోఫీలో ఛత్తీస్‌గఢ్ తరపున ఫస్ట్-క్లాస్ అరంగేట్రం చేసి, సెంచరీ సాధించాడు. అతను 2017, ఫిబ్రవరి 25న 2016–17 విజయ్ హజారే ట్రోఫీలో ఛత్తీస్‌గఢ్ తరపున లిస్ట్ ఎ అరంగేట్రం చేశాడు.

2017–18 రంజీ ట్రోఫీలో ఛత్తీస్‌గఢ్ తరఫున ఆరు మ్యాచ్‌ల్లో 467 పరుగులు చేసి అత్యధిక పరుగులు చేసిన ఆటగాడిగా నిలిచాడు. 2018, జూలైలో, అతను 2018–19 దులీప్ ట్రోఫీ కోసం ఇండియా రెడ్ జట్టులో చోటు దక్కించుకున్నాడు. 2018–19 విజయ్ హజారే ట్రోఫీలో ఛత్తీస్‌గఢ్ తరపున ఆరు మ్యాచ్‌ల్లో 211 పరుగులు చేసి అత్యధిక పరుగులు చేసిన ఆటగాడిగా నిలిచాడు. 2022లో అతను కెండల్‌లోని నెదర్‌ఫీల్డ్ సిసి కి క్లబ్ ప్రొఫెషనల్‌గా ఉంటాడు.

## మూలాలు

## బాహ్య లింకులు
* 

వర్గం:మధ్య ప్రదేశ్ క్రికెట్ క్రీడాకారులు
వర్గం:ఛత్తీస్‌గఢ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1994 జననాలు
రిషబ్ తివారీ

**రిషబ్ తివారీ** (జననం 1993, సెప్టెంబరు 1) భారతీయ క్రికెట్ ఆటగాడు. అతను 2016, అక్టోబరు 6న 2016–17 రంజీ ట్రోఫీలో ఛత్తీస్‌గఢ్ తరపున తన ఫస్ట్-క్లాస్ అరంగేట్రం చేశాడు. అతను 2018, జనవరి 10న 2017–18 జోనల్ T20 లీగ్‌లో ఛత్తీస్‌గఢ్ తరపున తన ట్వంటీ20 అరంగేట్రం చేశాడు. అతను 2018, సెప్టెంబరు 30న 2018–19 విజయ్ హజారే ట్రోఫీలో ఛత్తీస్‌గఢ్ తరపున లిస్ట్ ఎ అరంగేట్రం చేశాడు.

## మూలాలు

## బాహ్య లింకులు
* 

వర్గం:ఛత్తీస్‌గఢ్ క్రికెట్ క్రీడాకారులు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు
సంజలి ముర్ము

**సంజలి ముర్ము** (జననం 1994 జూన్ 10) ఒడిశాకు చెందిన ఒక భారతీయ రాజకీయవేత్త. ఆమె ఒడిశా శాసనసభకు మయూర్‌భంజ్ జిల్లా బంగ్రిపోసి అసెంబ్లీ నియోజకవర్గం నుండి ప్రాతినిధ్యం వహిస్తుంది. ఆమె భారతీయ జనతా పార్టీ అభ్యర్థిగా 2024 ఒడిశా శాసనసభ ఎన్నికలలో గెలిచింది.

## ప్రారంభ జీవితం
సంజలి ముర్ము బంగ్రిపోసి ప్రాంతానికి చెందినది. ఆమె తండ్రి సుగుడ ముర్ము ఒక రైతు. ఆమె ఉత్కల్ విశ్వవిద్యాలయానికి అనుబంధంగా ఉన్న భువనేశ్వర్ లోని వాణి విహార్ కళాశాలలో మాస్టర్ ఆఫ్ ఆర్ట్స్ పూర్తి చేసింది.

## కెరీర్
సంజలి ముర్ము భారతీయ జనతా పార్టీకి ప్రాతినిధ్యం వహిస్తూ 2024 ఒడిశా శాసనసభ ఎన్నికల్లో బంగ్రిపోసి అసెంబ్లీ నియోజకవర్గం నుండి విజయం సాధించి రాజకీయ ప్రవేశం చేసింది. ఆమె బిజూ జనతా దళ్ కు చెందిన రంజితా మరాండీని 34,476 ఓట్ల తేడాతో ఓడించింది.

## మూలాలు

వర్గం:జీవిస్తున్న ప్రజలు
వర్గం:1995 జననాలు
వర్గం:All articles with unsourced statements
ఉత్కల్ విశ్వవిద్యాలయం, ఒడిషా

|website=}}

**ఉత్కల్ విశ్వవిద్యాలయం**, ఒడిషాలోని ఖుర్ధా జిల్లా భువనేశ్వర్ లో ఉన్న ఒక ప్రభుత్వ విశ్వవిద్యాలయం. ఇది రాష్ట్రంలోని అతి పురాతన విశ్వవిద్యాలయం, భారతదేశంలోని 17వ విశ్వవిద్యాలయం. ఈ విశ్వవిద్యాలయం 1943లో స్థాపించబడింది, ప్రారంభ రోజుల్లో రావెన్షా కళాశాల నుండి పనిచేసింది.

thumb|'''ఉత్కల్ విశ్వవిద్యాలయం ప్రధాన ద్వారం'''|260x260pxభువనేశ్వర్ లోని వాణి విహార్ వద్ద ప్రస్తుత ఉత్కల్ విశ్వవిద్యాలయ ప్రాంగణానికి 1958 జనవరి 1న భారత మొదటి రాష్ట్రపతి డాక్టర్ రాజేంద్ర ప్రసాద్ శంకుస్థాపన చేసాడు. ఈ క్యాంపస్ ను భారత రెండవ రాష్ట్రపతి డాక్టర్ ఎస్. రాధాకృష్ణన్ 1963 జనవరి 2న ప్రారంభించాడు.

భువనేశ్వర్ నగరం నడిబొడ్డున ఈ విశ్వవిద్యాలయం 399.9 ఎకరాలలో విస్తరించి ఉంది. 2016లో ఉత్కల్ విశ్వవిద్యాలయం తన థీమ్ సాంగ్ను "తుంగా శిఖర్ చుల" (దాని వ్యవస్థాపక సభ్యులలో ఒకరైన గోడబారిష్ మిశ్రా రచించిన మొదటి 3 చరణాల పద్యం) నుండి స్వీకరించింది.

ఆర్థిక శాస్త్ర విభాగం అధిపతి బైద్యనాథ్ మిశ్రా, విశ్వవిద్యాలయంలో రిజర్వ్ బ్యాంక్ ఆఫ్ ఇండియా, స్టేట్ బ్యాంక్ ఆఫ్ ఇండియా నిధులు సమకూర్చి డిపార్ట్మెంట్ ఆఫ్ ఫార్మాస్యూటికల్ సైన్సెస్ (డిపార్ట్మెంట్ ఆఫ్ ఫార్మసీ)ని కూడా నిర్వహిస్తున్నాడు. 
### ర్యాంకింగ్స్
ఉత్కల్ విశ్వవిద్యాలయం 2024లో నేషనల్ ఇన్స్టిట్యూషనల్ ర్యాంకింగ్ ఫ్రేమ్వర్క్ (ఎన్ఐఆర్ఎఫ్) ద్వారా విశ్వవిద్యాలయాల 101 - 150 మధ్య శ్రేణిలో స్థానం పొందింది.

### గుర్తింపు
ఉత్కల్ విశ్వవిద్యాలయం మూడవ అసెస్మెంట్ సైకిల్లో 7-పాయింట్ స్కేల్ జాతీయ మదింపు, గుర్తింపు సంస్థ (న్యాక్)లో CGPA తో **A +** గ్రేడ్ గుర్తింపు పొందింది.

## ప్రముఖ పూర్వ విద్యార్థులు

* శకుంతలా బలియార్సింగ్ (జననం 1948) ఒడియా భాషా రచయిత, అనువాదకురాలు
* మంజుశ్రీ మిశ్రా, కెమికల్ ఇంజనీర్, రీసెర్చ్ ప్రొఫెసర్
* సంగీతా ముఖోపాధ్యాయ, మాలిక్యులర్ సెల్ బయాలజిస్ట్, ఎన్-బయోస్ గ్రహీత 
* ద్రౌపది ముర్ము, భారతదేశానికి 15వ రాష్ట్రపతి, ఈ పదవిని చేపట్టిన రెండవ మహిళ
* జి. సి. ముర్ము, భారత మాజీ కంప్ట్రోలర్ అండ్ ఆడిటర్ జనరల్, జమ్మూ కాశ్మీర్ మాజీ లెఫ్టినెంట్ గవర్నర్
* రమేష్ సి. రే, అగ్రికల్చర్ అండ్ ఫుడ్ మైక్రోబయాలజిస్ట్
* మంజుశ్రీ మిశ్రా, ఒక భారతీయ ఇంజనీరు.

## మూలాలు

వర్గం:Coordinates on Wikidata